CELEX: 62016TN0643
Language: fi
Date: 2016-09-11 00:00:00
Title: Asia T-643/16: Kanne 11.9.2016 – Gamaa Islamya Egypte v. neuvosto

14.11.2016   
            
            
               FI
            
            
               Euroopan unionin virallinen lehti
            
            
               C 419/50
            
         Kanne 11.9.2016 – Gamaa Islamya Egypte v. neuvosto
   (Asia T-643/16)
   (2016/C 419/66)
   Oikeudenkäyntikieli: ranska
   
      Asianosaiset
   
   
      Kantaja: Gamaa Islamya Egypte (Egypti) (edustaja: asianajaja L. Glock)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2015/2430 kumoamisesta 12.7.2016 annetun neuvoston päätöksen (YUTP) 2016/1136 (EUVL 2016, L 188, s. 21) siltä osin kuin se koskee Gamaa Islamya Egypteä.
            
         
               —
            
            
               kumoaa tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2015/2425 kumoamisesta 12.7.2016 annetun neuvoston täytäntöönpanoasetuksen (EU) 2016/1127 (EUVL 2016, L 188, s. 1) siltä osin kuin se koskee Gamaa Islamya Egypteä.
            
         
               —
            
            
               velvoittaa neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahdeksaan kanneperusteeseen.
   
               1)
            
            
               Ensimmäinen kanneperuste perustuu erityistoimenpiteiden toteuttamisesta terrorismin torjumiseksi 27.12.2001 annetun neuvoston yhteisen kannan 2001/931/YUTP (EYVL 2001, L 344, s. 93; jäljempänä yhteinen kanta 2001/931) 1 artiklan 5 kohdan rikkomiseen.
            
         
               2)
            
            
               Toinen kanneperuste perustuu yhteisen kannan 2001/931 1 artiklan 4 kohdan rikkomiseen.
            
         
               3)
            
            
               Kolmas kanneperuste perustuu virheisiin, joihin neuvosto on syyllistynyt niitä tekoja arvioitaessa, joista kantajaa syytetään.
            
         
               4)
            
            
               Neljäs kanneperuste perustuu arviointivirheeseen, johon neuvosto on syyllistynyt katsoessaan kantajan terroristiryhmäksi
            
         
               5)
            
            
               Viides kanneperuste perustuu yhteisen kannan 2001/931 1 artiklan 6 kohdan rikkomiseen.
            
         
               6)
            
            
               Kuudes kanneperuste perustuu perusteluvelvollisuuden laiminlyöntiin.
            
         
               7)
            
            
               Seitsemäs kanneperuste perustuu puolustautumisoikeuksien ja tehokkaan oikeussuojan laiminlyöntiin.
            
         
               8)
            
            
               Kahdeksas kanneperuste perustuu perustelujen paikkansapitävyyden selvittämättä jättämiseen.